open-index/open-wikipedia-markdown huggingface dataset:
தைமூர் வம்சம்

**தைமூர் வம்சம்** (*Timurid dynasty*) என்பது சுன்னி முஸ்லீம்  வம்சத்தின் அல்லது குலத்தின் துருக்கிய-மங்கோலிய தோற்றமாகும். போர்வீரன் தைமூரிலிருந்து வந்தவர்கள். "குர்கனி" என்ற வார்த்தை "குர்கான்" என்பதிலிருந்து உருவானது, இது மங்கோலிய வார்த்தையான "குர்கான்" என்பதன் பாரசீகப்படுத்தப்பட்ட வடிவமான "மருமகன்" என்று பொருள்படும். மங்கோலிய பேரரசின் நிறுவனர் செங்கிஸ் கானின், நேரடி வம்சாவளியைச் சேர்ந்த சரே முல்க் கானூம் என்பவரை தைமூர் மணந்ததால், இது வம்சத்தால் பயன்படுத்தப்பட்ட ஒரு கெளரவமான தலைப்பாகும். தைமூர் வம்சத்தின் உறுப்பினர்கள் தைமூர் மறுமலர்ச்சியை அடையாளம் காட்டினர். அவர்கள் பாரசீக கலாச்சாரத்தில் வலுவாக செல்வாக்கு செலுத்தினர். மேலும், வரலாற்றில் இரண்டு குறிப்பிடத்தக்க பேரரசுகளை நிறுவினர். பெர்சியா மற்றும் மத்திய ஆசியாவை தளமாகக் கொண்ட தைமூரிய பேரரசும் (1370-1507), முகலாயப் பேரரசும் (1526–1857) இந்திய துணைக் கண்டத்தை மையமாகக் கொண்டது.

## தோற்றம்
இந்த வம்சத்தின் தோற்றம் பர்லாஸ் என்று அழைக்கப்படும் மங்கோலிய பழங்குடியினரிடம் செல்கிறது. அவர்கள் மங்கோலியப் பேரரசின் நிறுவனர்  செங்கிஸ் கானின் அசல் மங்கோலிய இராணுவத்தின் எச்சங்களாக இருந்தனர். மத்திய ஆசியாவை மங்கோலியர் கைப்பற்றிய பின்னர், பார்லாக்கள் இன்று தெற்கு கசக்கஸ்தானில் குடியேறினர். சைம்கென்ட் முதல் தாராசு மற்றும் அல்மாட்டி வரை, பின்னர் மொகுலிஸ்தான் (பாரசீக மொழியில் "மங்கோலியர்களின் நிலம்" என்று ஒரு காலத்தில் அறியப்பட்டது. உள்ளூர் துருக்கிய மற்றும் துருக்கிய மொழி பேசும் மக்களுடன் கணிசமான அளவிற்கு ஒன்றிணைந்தது, இதனால் தைமூர் ஆட்சியின் போது பார்லாக்கள் மொழி மற்றும் பழக்கவழக்கங்களின் அடிப்படையில் முற்றிலும் துருக்கியமயமாக்கப்பட்டன.

கூடுதலாக, இசுலாத்தை ஏற்றுக்கொள்வதன் மூலம், மத்திய ஆசிய துருக்கியர்களும் மங்கோலியர்களும் பாரசீக இலக்கிய மற்றும் உயர் கலாச்சாரத்தை ஏற்றுக்கொண்டனர்.  இது இசுலாமிய செல்வாக்கின் ஆரம்ப நாட்களிலிருந்து மத்திய ஆசியாவில் ஆதிக்கம் செலுத்தியது. பாரசீக இலக்கியம் தைமூரிய உயரடுக்கை பாரசீக-இசுலாமிய அரசவை கலாச்சாரத்துடன் இணைப்பதில் முக்கியப் பங்கு வகித்தது.

## மேலும் காண்க

* தைமூர் 
* தைமூரியப் பேரரசு 
* முகலாயப் பேரரசு 
* துருக்கிய-மங்கோலிய கலச்சாரம் 
* போர்சிகின்

## குறிப்புகள்

## மேலும் படிக்க
* BĀYSONḠORĪ ŠĀH-NĀMA in *[[Encyclopædia Iranica]]*
* Elliot, Sir H. M.; edited by Dowson, John. *The History of India, as Told by Its Own Historians. The Muhammadan Period*; published by London Trubner Company 1867–77. (Online Copy: The History of India, as Told by Its Own Historians. The Muhammadan Period; by Sir H. M. Elliot; Edited by John Dowson; London Trubner Company 1867–1877 — This online copy has been posted by: The Packard Humanities Institute; Persian Texts in Translation; Also find other historical books: Author List and Title List)

## வெளி இணைப்புகள்

* Timurid Dynasty
* Virtual Art Exhibit

பகுப்பு:தைமூரிய அரசமரபு
பகுப்பு:மங்கோலிய அரசமரபுகள்
ஒற்றைப் பதிவு முறை

ஒற்றைப் பதிவு கணக்கியல் முறை அல்லது ஒற்றைப் பதிவு முறை (Single Entry System or Single Entry bookkeeping) என்பது நிதித் தகவல்களைப் பராமரிக்கப் பயன்படுத்தப் பெறும் கணக்கியல் முறையாகும். இது பரிவர்த்தனையைப் பதிவு செய்வதற்கான முழுமையற்ற முறை என அழைக்கப்படுகிறது. பெரும்பாலான வணிகங்கள் இரட்டைப் பதிவுமுறையைப் பயன்படுத்தி அனைத்து பரிவர்த்தனைகளின் பதிவையும் பராமரிக்கின்றன. 

ஆனால் பல சிறு வணிகங்கள்  "அத்தியாவசியங்களை" பதிவு செய்யும் ஒற்றைப் பதிவுப் புத்தகத்தை மட்டுமே வைத்திருக்கின்றன. சில சிறு வணிக  நிறுவனங்களில்  பணம், வரவுக் கணக்குகள், பற்றுக் கணக்குகள்,  மற்றும்  செலுத்தப்பட்ட வரிகளின் பதிவுகள் மட்டுமே பராமரிக்கப்படுகின்றன.

### நன்மைகள்:
ஒற்றைப் பதிவு கணக்கியல் முறை மிகவும் எளிமையானது. இரட்டைப் பதிவுமுறையில் பயிற்சி பெற்ற நபரின் உதவியின்றி பெரும்பாலும் பரிவர்த்தனைகளை உள்ளிட முடியாது.

உள்நாட்டு வருவாய்  முகமைப் படி, ஒற்றைப் பதிவு கணக்கு என்பது வருமான அறிக்கையை ( இலாப நட்ட அறிக்கை ) அடிப்படையாகக் கொண்டது. ஒரு சிறு தொழிலைத் தொடங்குபவர்களுக்கு இது எளிய மற்றும் நடைமுறைக்குரியதாக இருக்கும். 

கூடுதலாக உள்நாட்டு வருவாய்  முகமை கூறுவதாவது:

1. ஒற்றைப் பதிவு முறையில், கணக்குகளுக்குச் சமமான பற்று மற்றும் வரவு இருப்புநிலைக் குறிப்புகளிலும் வருவாய் அறிக்கையிலும் இருக்காது. இது ஒரு போதும் தானே சரிக்கட்டிக் கொள்ளாது. எண்கணிதப் பிழை கணக்குகளைக் கூட்டும்போது வரக்கூடும்.

2. ஒற்றைப் பதிவு முறை ஒரு குறிப்பேடு, நாளேடு அல்லது சிற்றெடுகளில் இருக்கும் பரிவர்த்தனைகளை மட்டுமே கொண்டிருக்கக்கூடும்.

### குறைகள்:
1. வணிகத்தைத் திறம்படத் திட்டமிடுவதற்கும் கட்டுப்படுத்துவதற்கும் தரவுகள் நிர்வாகத்திற்குக் கிடைக்காமல் போகலாம்.

2. முறையான மற்றும் துல்லியமான புத்தக பராமரிப்பு இல்லாதது நிர்வாகத்தின் இழப்பிற்கு வழிவகுக்கும். அது வணிகத்தின் செயல்பாடுகளில் நிர்வாகத்தின் கட்டுப்பாட்டைக் கூட குறைக்கும்.

3. திருட்டு மற்றும் பிற இழப்புகள் ஏற்ப்பட்டால் கணக்குகளில் கண்டறியப்படுவது குறைவு.

### மேற்கோள்கள்

பகுப்பு:கணக்கியல்
அபித் நபி

**அபித் நபி** (பிறப்பு 26 டிசம்பர் 1985 ) இவர் ஓர் இந்திய கிரிக்கெட் வீரர் ஆவார். ஜம்மு மற்றும் காஷ்மீரில் பிறந்தவர். இவர் ஜம்மு மற்றும் காஷ்மீர் அணிக்காகவும் விளையாடுபவர். இவர் ஒரு வலது கை வேகப்பந்து வீச்சாளர். இவர் இந்தியா வேகப்பந்து வீச்சாளர்களில் ஒருவர். .

பந்துவீச்சில் இவரது சிறப்பான ஆட்டமென்றால் அது இமாச்சல பிரதேசத்திற்கு எதிராக நடந்த நான்காவது போட்டியில் 91 ஓட்டங்களுக்கு 6 விக்கெட்டுகள் எடுத்ததாகும். 2009-10ல் கேரளாவுக்கு எதிரான ஆட்டத்தில் இவர் 42 ஓட்டங்களுக்கு 4 விக்கெட்டுகளையும், 27 ஓட்டங்களுக்கு 5 விக்கெட்டுகளையும் எடுத்து அணியின் வெற்றிக்கு உதவினார்.

## குறிப்புகள்

## வெளி இணைப்புகள்

* Abid Nabi    
* கிரிக்கெட் ஆர்க்கைவில் ஆபிட் நபி 
* ஆபிட் நபியுடன் ஒரு நேர்காணல் 

பகுப்பு:இந்தியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1985 பிறப்புகள்
வில்லியம் ஆடம் (மெல்லுடலி ஆராய்ச்சியாளர்)

**வில்லியம் ஆடம்** (*William Adam*, 27 சனவரி 1909, டென் ஹாக், 3 நவம்பர் 1988, பிரசெல்சு) இடச்சு/பெல்ஜிய மெல்லுடலி ஆய்வாளர் ஆவார். மெல்லுடலிகளில் இவர் தலைக்காலிகளில் ஆய்வுகளை மேற்கொண்டுள்ளார். ஆடம் பல்வேறு வகையான கணவாய் மீன்கள், பாப்டெய்ல் ஸ்குட்களை விவரித்துள்ளார். இவற்றில் யுப்ரிம்னா ஹொயெலி (*Euprymna hoyle*) செபியா காட்டனி (*Sepia cottoni*), செபியா டோல்பூசி [*Sepia dollfusi*), செபியா டுபியா (*Sepia dubia*)', செபியா ரெசி (*Sepia reesi*), செபியா சிவெலி (*Sepia sewelli*), செபியா திரஸ்டோனி (*Sepia thurstoni*), செபியா வெர்கொய் (*Sepia vercoi*), செபியா குன்ட்செனி (*Sepiola knudseni*) குறிப்பிடத்தக்கன.

ஆடம் கான்ஸ்டன்ஸ் ஜீனெட் பார்குயிஜென் மற்றும் வணிக மாலுமியான வில்லியம் ஆடம் ஆகியோரின் மகனாக டென் ஹாக் நகரில் பிறந்தார். அங்கேயே கல்வி கற்றபின் 1926-27ல் சிறிது காலம் ஜாவாவிற்குச் சென்றார். ஜாவாவிலிருந்து தாயகம் திரும்பியபின் வுட்ரெச்ட் பல்கலைக்கழகத்தில் உயிரியல் கற்று 1933ஆம் ஆண்டு முனைவர் பட்டம் பெற்றார். இவர் தனது முனைவர் பட்ட ஆய்வினை நிலத்தில் வாழும் மெல்லுடலிகளின் சுரப்பிகளில் மேற்கொண்டார். பின்னர் பிரசல்சில் உள்ள இயற்கை அறிவியல் அருங்காட்சியகத்தில் பணியில் சேர்ந்து பலபணி நிலைகளுக்கு முன்னேறினார். 1952ஆம் ஆண்டில் பெல்ஜியக் குடிமகனானார். 1957ஆம் ஆண்டு நெதர்லாந்து ராயல் கலை அறிவியல் அகடமியின் தாளாளராகப் பொறுப்பேற்றார். 

## மேற்கோள்கள்

பகுப்பு:1909 பிறப்புகள்
பகுப்பு:1988 இறப்புகள்
பகுப்பு:பெல்ஜிய விலங்கியலாளர்கள்
பகுப்பு:இடச்சு விலங்கியலாளர்கள்
பங்கு (நிதி மற்றும் வணிகவியல்)

ஒரு பங்கு (Share) என்பது, நிதிச் சந்தைகளில் இணையுதவி நிதி, வரையறுக்கப்பட்ட கூட்டாண்மை மற்றும் ரியல் எஸ்டேட் முதலீட்டு அறக்கட்டளைகளில் பயன்படுத்தப்படும் ஓர் அலகு ஆகும். பங்குகளின் உரிமையாளர்  அப்பங்குகளை விற்ற நிறுவனத்தின் பங்குதாரர்  ஆவார். ஒரு பங்கு என்பது முதலின் (முதலீட்டின்) ஒரு பிரிக்க முடியாத அலகு ஆகும். இது நிறுவனத்திற்கும் பங்குதாரருக்கும் இடையிலான உரிமை உறவை வெளிப்படுத்துகிறது. ஒரு பங்கின் மதிப்பிடப்பட்ட மதிப்பு (denominated Value) என்பது முக மதிப்பு (face value) மற்றும் வழங்கப்பட்ட பங்குகளின் முக மதிப்பின் மொத்தம் ஆகும். இது ஒரு நிறுவனத்தின் மூலதனத்தைக் குறிக்கிறது.  இது அந்தப் பங்குகளின் சந்தை மதிப்பைப் பிரதிபலிக்காது.

பங்குகளின் உரிமையாளர் தன்னுடைய பங்கின்  உரிமைக்காகக் பெறுகின்ற  வருமானம்  ஈவுத்தொகை என்று அழைக்கப்படுகிறது. பங்குகளை வாங்கும் மற்றும் விற்கும் செயல்முறை பெரும்பாலும்  நடுத்தர மனிதரான ஒரு பங்கு தரகர் வழியாகவே நிகழ்கின்றன.ஒப்புப் பங்கு, சலுகைப்பங்கு, ஊக்கப் பங்குகள்  போன்ற பல்வேறு வகையான பங்குகள் உள்ளன.

### மதிப்பீடு
வெவ்வேறு சந்தைகளில் உள்ள பல்வேறு கொள்கைகளின்படி பங்குகள் மதிப்பிடப்படுகின்றன. ஆனால் ஒரு அடிப்படை முன்மாதிரி என்னவென்றால், ஒரு பங்கு ஒரு பரிவர்த்தனை ஏற்படக்கூடிய விலைக்கு மதிப்புள்ளது எனில் அது விற்கப்பட வேண்டிய பங்கு.  ஒரு  சந்தையின் பணப்புழக்கத்தை வைத்தே  பங்கை  எந்த நேரத்திலும் விற்க முடியுமா என்பது நிர்ணயிக்கப்படுகிறது. வாங்குபவருக்கும் விற்பனையாளருக்கும் இடையிலான பங்குகளின் விற்பனை பரிவர்த்தனையின் மதிப்பீடு வழக்கமாக அந்த  நேரத்தில் பங்குகளின் "உண்மையான மதிப்பு" என்னவோ அதை வைத்தே இருக்கும்.

பங்குகள் சார்ந்த கலைச் சொற்கள்:

நிலுவையில் உள்ள பங்குகள் (Share Outstanding) என்பது அரசாங்கத்தால் அங்கீகரிக்கப்பட்டவை, நிறுவனத்தால் வழங்கப்பட்டவை மற்றும் மூன்றாம் தரப்பினரின் கட்டுப்பாட்டில் உள்ள பங்குகள் ஆகும்.  நிலுவையில் உள்ள பங்குகளின் எண்ணிக்கை  நிறுவனத்திற்குச் சந்தை  மூலதன மதிப்பு  ஆக்கத்தை(Market Capitalization) அளிக்கிறது. 

கருவூலப் பங்குகள் (Treasury shares) நிறுவனத்தால் அங்கீகரிக்கப்பட்டு கட்டுப்படுத்தப்படும் பங்குகள்

வழங்கப்பட்ட பங்குகள் ( Issued Shares) என்பது நிலுவையிலுள்ளப் பங்குகள் மற்றும் கருவூலப் பங்குகளின் தொகை ஆகும்.

அங்கீகரிக்கப்பட்டப் பங்குகள் வழங்கப்பட்ட மற்றும் வெளியிடப்படாத பங்குகள் ஆகும். மேலும் இவை நிறுவனத்தின் அமைப்பு ஆவணங்களால் அங்கீகரிக்கப்பட்டவை.

### பங்குகள் மீதான ஈவுத்தொகைக்கான வருமான வரி பிடித்தம்
இந்தியாவில் பங்கு ஈவுத் தொகைகள் பங்குதாரரின் கைகளில் ரூ.10 லட்சம் வரை வரி விலக்கு அளிக்கப்படுகின்றன. ஆனால் முந்தைய ஆண்டிள் ஈவுத்தொகையைச் செலுத்தும் நிறுவனம், ஈவுத்தொகை விநியோக வரியை 12.5% அரசுக்குச் ​​செலுத்த வேண்டும் என்பது 1 ஏப்ரல் 2020 முதல் மாற்றப்பட்டு, ஈவுத்தொகை பெறுபவரே வருமான வரி செலுத்த வேண்டும். 

### பங்குச் சான்றிதழ்
முதலீட்டாளர்களுக்குப் பங்குகளின் உரிமையின் சான்றாகப் பங்குச்  சான்றிதழ்கள் முன்பு வழங்கப்பட்டன. ஆனால் தற்போதுள்ள கணினி மயமாக்கப்பட்ட உலகில் சான்றிதழ்கள்  வழங்கப்படாது CREST அல்லது DTCC  போன்ற மத்திய பத்திர வைப்புகளில் பதியப்படுகிறது. 

### மேற்கோள்கள்:

பகுப்பு:பங்குச் சந்தை
சகீப் மஹ்மூத்

**சகீப் மஹ்மூத்** (பிறப்பு: பிப்ரவரி 25, 1997) ஓர் இங்கிலாந்து கிரிக்கெட் வீரர். இவர் உள்ளூர் கிரிக்கெட் போட்டியில் லங்காஷயர் அணிக்காக விளையாடுகிறார் . இவர் ஓர் வலது கை வேகப்பந்து வீச்சாளரும், வலது கை துடுப்பாட்டகாரரும் ஆவார். 2015 டிசம்பரில் இவர் 2016 வயதுக்குட்பட்ட 19 கிரிக்கெட் உலகக் கோப்பைக்கான இங்கிலாந்து அணியில் இடம் பெற்றார். இவர் 2019 நவம்பரில் இங்கிலாந்து கிரிக்கெட் அணிக்காக சர்வதேச அளவில் அறிமுகமானார்.

இவரது பந்துவீசும் செய்கையினால் பந்துவீசும் வேகம் 90 மைல் வேகத்தை எளிதாக அடைய முடிகிறது. இவரின் பந்துவீச்சால் பாக்கித்தான் கிரிக்கெட் வீரர் வகார் யூனிஸுடன் ஒப்பிடப்பட்டார்.

## தொழில்
இவரது பெற்றோர் பாகிஸ்தானைச் சேர்ந்தவர்கள். இதன் காரணமாக 2019 ஜனவரி மாத இந்திய சுற்றுப்பயணத்தின் போதும், பிப்ரவரில்  இங்கிலாந்து லயன்ஸ் அணியில் சேர்ந்து விளையாட முடியாமல் போனது. இறுதியில் இவருக்காக  டாம் பெய்லி மாற்றப்பட்டார்.

ஏப்ரல் 2019 இல், லங்காஷயர் அணிக்காக  பட்டியல் ஏ போட்டிகளில் விளையாடியபோது அடுத்தடுத்து ஐந்து விக்கெட்டுகளை வீழ்த்தினர். இதனை நிகழ்த்தியதன் மூலம் தொடர்ந்து ஐந்து விக்கெட்டுகளை வீழ்த்திய முதல் பந்து வீச்சாளர் என்ற சாதனையை பெற்றார்.முதல் பந்து வீச்சாளர் ஆனார். இதனை இவர்  2019 ராயல் லண்டன் ஒருநாள் கோப்பையில் நிகழ்த்தினார்.

செப்டம்பர் 2019 இல், நியூசிலாந்திற்கு எதிரான தொடருக்காக இங்கிலாந்தின் டெஸ்ட் மற்றும் ட்வென்டி 20 சர்வதேச அணிகளில் இடம் பெற்றார். இவர் நவம்பர் 3, 2019 அன்று நியூசிலாந்திற்கு எதிராக டி20 போட்டியில் இங்கிலாந்துக்காக தனது முதல் அறிமுக ஆட்டத்தை ஆடினார். அதற்கு அடுத்த மாதம் தென்னாப்பிரிக்காவுக்கு எதிரான தொடருக்கான இங்கிலாந்தின் ஒருநாள் சர்வதேச (ஒருநாள்) அணியில் மஹ்மூத் இடம் பெற்றார்.  பிப்ரவரி 9, 2020 அன்று தென்னாப்பிரிக்காவுக்கு எதிராக இங்கிலாந்துக்காக ஒருநாள் போட்டியில் விளையாடி தனது முதல் ஒருநாள் போட்டியில் அறிமுகமானார். பிப்ரவரி 28, 2020 அன்று, இலங்கைக்கு எதிரான தொடருக்கான இங்கிலாந்தின் டெஸ்ட் அணியில் இவர் சேர்க்கப்பட்டார், காயமடைந்த மார்க் வூட்டிற்கு பதிலாக விளையாடினார்.

## குறிப்புகள்

பகுப்பு:வடக்கு எதிர் தெற்கு துடுப்பாட்டக்காரர்கள்
பகுப்பு:லன்காசையர் துடுப்பாட்டக்காரர்கள்
பகுப்பு:இங்கிலாந்துத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1997 பிறப்புகள்
ஆல்பர்ட் ரசல் நிக்கோல்ஸ்

**ஆல்பர்ட் ரசல் நிக்கோல்சு** (*Albert Russell Nichols*, 1859-1933) ஒரு ஆங்கிலேய அருங்காட்சியகக் கண்காணிப்பாளரும் விலங்கியல் நிபுணரும் ஆவார். இவர் அதிகமாக அயர்லாந்தில் பணிபுரிந்துள்ளார்.

நிக்கோல்சு கேம்பிரிட்ஜ் கிளேர் கல்லூரியில் பயின்று கணிதத்தில் பி. ஏ. பட்டம் பெற்றார். 1882 ஆம் ஆண்டு பல்கலைக்கழக அளவில் கணிதத்தில் 16-வது சிறப்பிடத்தினைப் பிடித்தார். நிக்கோல்சு 1883இல் இங்கிலாந்திலிருந்து டப்லினுக்கு சென்று, அங்குள்ள அறிவியல் கலை அருங்காட்சியகத்தில் (இப்போது அயர்லாந்தின் தேசிய அருங்காட்சியகம்) உதவியாளராகச் சேர்ந்தார். இவர் தனது நாற்பத்தியொரு ஆண்டு சேவையினை விலங்கியலில் முதுகெலும்பற்ற விலங்குகளை வகைப்படுத்துவதில் செலவிட்டார். இவர் இயற்கை வரலாற்றுப் பிரிவின் காப்பாளரானார். நிக்கோல்சு, ராயல் ஐரிஷ் கழகத்தின் அனுசரணையுடன் ஹடனுடன் 1886 ஆம் ஆண்டு லார்ட் பாண்டன் அகழ்வாராய்ச்சியில் பங்கேற்றார், மேலும் லம்பே, கிளேர் தீவு, மலாஹைட் ஆகிய இடங்களில் நடைபெற்ற உயிரியல் ஆய்வுகளில் பங்கேற்றார்.

நிக்கோல்சு, ராயல் ஐரிஷ் கழகத்தால் வழங்கப்பட்ட முட்தோலிகள், கடல் வாழ் மெல்லுடலிகள் மற்றும் அயர்லாந்தின் பறவைகளின் பட்டியல்களைத் தொகுக்கவும் திருத்தவும் செய்தார்.

## மேற்கோள்கள்

பகுப்பு:1859 பிறப்புகள்
பகுப்பு:1933 இறப்புகள்
பகுப்பு:பிரித்தானிய விலங்கியலாளர்கள்
பகுப்பு:அயர்லாந்து விலங்கியலாளர்கள்
சிம்மோனி காட்டுயிர் உய்விடம்

**சிம்மோனி காட்டுயிர் உய்விடம்** (*Chimmini Wildlife Sanctuary*) என்பது இந்தியாவின் கேரள மாநிலத்தின், திருச்சூர் மாவட்டத்தின், சாலகுடி வட்டத்தில், மேற்குத் தொடர்ச்சி மலையில் அமைந்துள்ள ஒரு பாதுகாக்கப்பட்ட வனப் பகுதி ஆகும்.

## புவியியலும்,  வரலாறும்
1984 ஆம் ஆண்டில் நிறுவப்பட்ட இந்த சரணாலயம் சுமார் 85.067 கி.மீ 2 பரப்பளவு கொண்டது. இது நெல்லியம்பதி மலைகளின் மேற்கு சரிவுகளில் உள்ளது. சரணாலயத்தின் மிக உயர்ந்த இடம் பூண்டா சிகரம் (1116 மீ) ஆகும். அண்டை பகுதியான பீச்சி-வஹானி வனவிலங்கு சரணாலயத்துடன் சேர்ந்து இது 210 கி.மீ. 2 பரப்பளவிலான தொடர்ச்சியான பாதுகாக்கப்பட்ட வனப் பகுதியைக் கொண்டதாக உருவாக்கியுள்ளதுகிறது. இது பரம்பிகுளம் வனவிலங்கு சரணாலயத்திற்கு மேற்கே அமைந்துள்ளது. இந்த சரணாலயம் குருமாலி ஆறு மற்றும் முப்லியம் ஆறு போன்ற நீர்நிலை பகுதிகளைக் கொண்டுள்ளது. இந்த சரணாலயத்தில் அமைந்திருக்கும் சிம்மோனி அணை சிம்மோனி ஆற்றின் குறுக்கே கட்டப்பட்டுள்ளது.

## விலங்குகள்
இந்த சரணாலயத்தில் 192 பறவை இனங்கள் பதிவு செய்யப்பட்ட ஒரு முக்கியமான பறவைகள் வாழும் பகுதியாகும். இப்பகுதியானது சாம்பல் தலை கொண்டைக்குருவி, உளறுவாய் குருவி, வெள்ளை-வயிற்று நீல-ஃப்ளைகாட்சர்  உள்ளிட்ட ஐந்து மேற்குத் தொடர்ச்சி மலைகள் அகணிய பறவைகள் காணப்படுகின்றன. இங்கு காணப்படும் பிற சுவாரஸ்யமான இனங்கள்: இலங்கை தவளைவாயன், இந்திய உழவாரன், தீக்காக்கை, சீகார்ப் பூங்குருவி,  லோட்டனின் தேன்சிட்டு போன்றவை ஆகும். அண்மைய ஆய்வில் இங்கு சிறிய மீன் கழுகு  இருப்பது பதிவு செய்யப்பட்டது, இது அண்மைக்காலம் வரை இமயமலையின் அடிவாரத்தில் இருப்பதாக  மட்டுமே அறியப்பட்டது.

கணக்கெடுப்பின் போது இங்கு காணப்பட்ட மற்ற குறிப்பிடத்தக்க பறவைகளில் பெரிய பருந்து குயில்  ( கக்குலஸ் ஸ்பார்வெராய்டுகள் ), கறுவாக் காடை மற்றும் ஆஷி மினிவெட் ( பெரிக்ரோகோட்டஸ் டிவாரிகேட்டஸ் ) ஆகியவை அடங்கும். கேரளத்தில் காணப்படும் பெரிய பாலூட்டிகளில் பாதி சிம்மேனி வனவிலங்கு சரணாலயத்திலிருப்பதாக பதிவாகியுள்ளன, குறிப்பாக உலகளவில் அச்சுறுத்தலுக்கு உள்ளாகியுள்ள புலி, ஆசிய யானை, செந்நாய் போன்றவை இங்குஉளன. மேலும் செம்பட்டியலில் இடம்பெற்ற இனமான இந்திய மலை அணில்  மற்றும் அகணிய உயிரியான சோலைமந்தி, நீலகிரி மந்தி,  தேவாங்கு போன்றவையும் காணப்படுகின்றன. சரணாலயத்தில் 39 வகையான பாலூட்டிகள், 160 வகையான பறவைகள், 25 வகையான ஊர்வன, 14 வகையான நீர்நில வாழ்வன மற்றும் 31 வகையான மீன்கள் உள்ளன.

## பழங்குடி சமூகம்
சரணாலயத்தின் எல்லைக்குள் உள்ள ஒரே பழங்குடி சமூக மக்கள் " மலாயா " பழங்குடியின மக்களாவர். சரணாலயத்தை ஒட்டியுள்ள இரண்டு குடியிருப்புகளில் வசிக்கும் 52 குடும்பங்களைச் சேர்ந்த 210 உறுப்பினர்களைக் கொண்ட இந்த சமூகத்தின் வளர்ச்சிக்காக 2002 அக்டோபரில் ஒரு சூழலியல் மேம்பாட்டுக் குழு அமைக்கப்பட்டது. இந்தக் குழுவால் தொடங்கப்பட்ட பழங்குடியினர் சார்ந்த சூழலியல் சுற்றுலா திட்டங்கள் சிறப்பாக வளர்ந்து வருகின்றன.

## வருகை
இந்த சரணாலயத்தின் தலைமையகம் திருச்சூர் நகரில் இருந்து 40 கி.மீ. தொலைவில் உள்ள எச்சிப்பாறையில் உள்ளது, இந்த சரணாலயம் சாகச பயணிகளுக்கான மலையேற்ற பாதைகளையும் கொண்டுள்ளது. சிம்மோனி அணைக்கு அருகிலுள்ள ஆய்வு பங்களாவில் தங்குமிடம் ஏற்பாடு செய்துகொள்ளளாம்.

வருகைக்கான அனுமதிகளை கீழ்கண்ட இடத்தில் பெறலாம்: வனவிலங்கு வார்டன், பீச்சி வனவிலங்கு கோட்டம், பீச்சி 680653. இது பீச்சி வனவிலங்கு கோட்டத்தின் கீழ் வருகிறது.

## குறிப்புகள்

## வெளி இணைப்புகள்
சிம்மினி அணை பேஸ்புக் பக்கம்

https://youtu.be/TJ6MEgvT7oY 

பகுப்பு:கேரளத்தில் உள்ள காட்டுயிர் காப்பகங்கள்
பகுப்பு:Coordinates on Wikidata
பகுப்பு:திருச்சூர் மாவட்டத்திலுள்ள சுற்றுலாத் தலங்கள்
கொரட்டிமுத்தி

**கொரட்டிமுத்தி** (*Korattymuthy*    ) என்பது இந்தியாவின், கேரள மாநிலத்தில் உள்ள கொரட்டியில் உள்ள சிரோ-மலபார் கத்தோலிக்க திருச்சபையின் ஹெயில் மேரி அல்லது அன்னை மேரி என்ற பெயரில் உள்நாட்டில் அறியப்பட்ட பெயர். கொரட்டிமுத்தியின் ஆலய ஆண்டு விழாவின்போது பக்தர்கள் 'பூவன்குலா'வை (ஒரு சிறப்பு வாழை )  காணிக்கையாக வழங்குவதும், முட்டிலிழயல் (முழங்கால் நடை ) நேர்த்திக் கடன் செலுத்துவதும் பிரபலமானவை.  

கொரட்டிமுத்தி ***மை லேடி வித் தி பூவன் பனானாஸ் (பூவன்குல மாதா) என்றும் அழைக்கப்படுகிறார்*** . இந்த ஆலயம் *கேரளத்தின் லூர்து* என்றும் அழைக்கப்படுகிறது. இந்த கோவில் 1381 இல் நிறுவப்பட்டது என்று நம்பப்படுகிறது. இருப்பினும் இது  சக்தி தம்புரனின் (1775-1790) ஆட்சிக்காலத்தில் இருந்ததாக சான்று உள்ளது.  

## வெளி இணைப்புகள்

*      
* கோரட்டிமுதி அதிகாரப்பூர்வ  
* Korattymuthy.org 
* யாத்ரீகர்கள் மற்றும் பயணிகளுக்கான ஹோம்ஸ்டே வசதி 
* மலையாளத்தில் ஜெபம் 

## குறிப்புகள்

பகுப்பு:திருச்சூர் மாவட்டத்தில் உள்ள ஊர்களும் நகரங்களும்
பகுப்பு:திருச்சூர் மாவட்டத்திலுள்ள கிறிஸ்தவக் கோயில்கள்
திருப்ரயார் கோயில்

**திருப்ரயார்  இராமசாமி கோயில்** (*Thriprayar Shree Ramaswami Temple*) என்பது இந்தியாவின், கேரள மாநிலத்தின் திருச்சூர் மாவட்டத்தில் திருப்ராயாரில் அமைந்துள்ள இந்து கோவிலாகும். இக்கோயிலில் விஷ்ணுவின் ஏழாவது அவதாரமான இராமர், நான்கு கைகளுடன் கைகளில் சங்கு,  சக்ராயுதம், வில் மற்றும் பூச்சரத்தைத்  தாங்கி நிற்கின்றார். இந்த கோயில் தீவ்ரா ஆற்றின் கரையில் அமைந்துள்ளது. இந்தக் கோயில் தெய்வம் ஆரட்டுப்புழா பூரத்தின் முதன்மை தெய்வமாவார். இங்குள்ள சிலையை  விஷ்ணுவின் மற்றொரு அவதாரமான கிருஷ்ணர் வணங்கினார் என்று நம்பப்படுகிறது. இங்கு இராமருடன், சிவன், தட்சிணாமூர்த்தி, விநாயகர், சாஸ்தா, கிருஷ்ணர் போன்ற தெய்வங்களுக்கும் சிற்றாலயங்கள் உள்ளன. நாலம்பலம் என்று பிரபலமாக அழைக்கபடும்  தசரதனின் நான்கு மகன்களுக்காக கேரளத்தில் அமைக்கபட்டுள்ள நான்கு கோயில்களில் இது முதன்மையானதாகும். இந்த நாலம்பலத்தில் இடம்பெற்ற பிற கோயில்களாக இரிஞ்ஞாலகுடாவில் பரதனுக்காக அமைக்கபட்டுள்ள கூடல்மாணிக்கம் கோயில், திருமூழிக்களத்தில் இலட்சுமணனுக்கு அமைக்கபட்டுள்ள கோயில், சத்ருக்ன்னுக்கு அமைக்கபட்டுள்ள சத்துருக்கனன் கோயில் போன்றவை உள்ளன. மலையாள மாதமான கர்கடகம் மாதத்தில் ஒரே நாளில் இந்த நான்கு கோயில்களை வழிபடுவது மிகவும் புனிதமானது என்று நம்பப்படுகிறது. இதனால் பல பக்தர்கள் இந்த கோயில்களுக்கு வருகை தருகின்றனர். திருபிராயர் கோயில் கொச்சின் தேவஸ்வம் வாரியத்திடம் ஒப்படைக்கப்படுவதற்கு முன்பு 3 பிரபலமான நம்பூதிரி குடும்பங்களான செல்லூர் மனா, ஜனப்பள்ளி மனா மற்றும் புன்னப்பிள்ளி மனா ஆகியவற்றால்  நிர்வகிக்கபட்டு வந்தது. இன்னும், இந்த மூன்று குடும்பங்களின் தலைவர்களும் கோயிலின் ஓரலன்களாக பணியாற்றுகிறார்கள் மேலும் பழக்கவழக்கங்களின்படி சடங்குகள் மற்றும் திருவிழாக்களில் பங்கேற்கிறார்கள்.

## மேலும் காண்க

* நாலம்பலம் 

## குறிப்புகள்

;படவரிசை

படிமம்:Triprayar.jpg |திரிபிரயார் கோயில் 
படிமம்:ചുമർവിളക്ക്.jpg |சுவர்களில் விளக்குகள் 
படிமம்:മീനൂട്ട്തൃപ്രയാറപ്പന്.jpg|മീനൂട്ട് 
படிமம்:Sethubandhana Vandhanam - brahmachari pravithkumar.JPG|ஸ்ரீரணன் சிராவில் சேதுபந்தனா வந்தனம் 
படிமம்:Sreeraman Chira.JPG|  ஸ்ரீராமன் சிரா, செம்மப்பிலி 
படிமம்:Sreeramanchiraboard.JPG|திரிபிரயார் கோவிலில் ஸ்ரீராமன் சிரா தகவல் பகை 

பகுப்பு:திருச்சூர் மாவட்டத்திலுள்ள இந்துக் கோயில்கள்
திருச்சூர் நகர மண்டபம்

**திருச்சூர் நகர மண்டபம்** (*Thrissur Town Hall*) என்பது இந்தியாவின், கேரள மாநிலத்தின் திருச்சூர் நகரில் அமைந்துள்ள ஒரு கட்டடமாகும். ஆர். கே. சண்முகம் செட்டியார் திவானாக இருந்தபோது இது கட்டப்பட்டது. இங்கு தொல்லியல் அருங்காட்சியகம் மற்றும் படக் காட்சியகம்  உள்ளது. இங்கு கேரளத்தின் அனைத்து பகுதிகளிலிருந்தும் சுவரோவியங்கள் நகலெடுக்கப்பட்டு காட்சிக்கு வைக்கப்பட்டுள்ளன. இந்த அருங்காட்சியகத்தில் பார்க்க *வேண்டியவை* பழைய கையெழுத்துப்படிளின் தொகுப்பாகும், அவை  *ஓலகிரந்தங்கள்* என்று அழைக்கப்படும் பனை ஓலைச்சுவடிகளாகும்.   இந்த நகர மண்டபமானது அப்போதைய இந்தியப் பேரரசர் ஜார்ஜ் மன்னரின் வெள்ளி விழாவிழா ஆண்டின் நிமித்தமாக கட்டப்பட்டது. இந்த கட்டிடக்கலை விக்டோரியன் பாணியில் ஒரு புல்வெளியும், தோட்டத்துடன் உள்ளது. 
இடது|thumb|250x250px| திருச்சூர் டவுன்ஹால் 2007 இல்

## குறிப்புகள்

பகுப்பு:திருச்சூர் மாவட்டம்
பகுப்பு:இந்தியாவில் உள்ள நகர மண்டபங்கள்
கணக்குகளின் வகைப்பாடு (கணக்குப் பதிவியல்)

**கணக்குப் பதிவியல்** என்பது ஒரு நிறுவனத்தின் வணிகம் சார்ந்த பரிவர்த்தனைகள் மற்றும் அது சார்ந்த செயல்முறைகள் பற்றி பதிவிடும் கணிதமுறையாகும்.

* பரிவர்த்தனைகள் மூன்று வகைப்படும். அவை:

#நிறுவனங்கள் மற்றும் தனிநபர் சார்ந்த பரிவர்த்தனைகள்.
#சரக்குகள்,சொத்துக்கள், பணம் சார்ந்த பரிவர்த்தனைகள்.
#இலாபம் மற்றும் நட்டங்கள் சார்ந்த பரிவர்த்தனைகள்.

## I. ஆள்சார்  கணக்குகள்: (Personal Accounts)
தனி நபர் தொடர்பான கணக்குகளைத் தனிப்பட்ட கணக்குகள் / ஆள்சார் கணக்குகள் எனக் கூறலாம்.

ஆள்சார் கணக்குகள் இரண்டு வகைப்படும். அவை:
#தனிநபர் கணக்கு (Natural Person)
#சட்டமுறை அமைப்புகள் (Artificial Person)
### தனிநபர் கணக்குகள்:
இந்தக் கணக்குகள் ஒரு தனிப்பட்ட நபரைக் குறிக்கும் கணக்குகள் ஆகும்.

எ.கா.: அருள் க/கு
### சட்டமுறை அமைப்புகள்:
சங்கம், குழு மற்றும் அமைப்புகள்சார் கணக்குகள் 

எ.கா.: இந்தியன் ஓவர்சீஸ் வங்கி

## II. ஆள்சாராக்  கணக்குகள்:
ஆட்களைச் சாராத கணக்குகளை ஆள்சாராக் கணக்குகள் என்று கூறுவர்.

இவை இரண்டு வகைப்படும். அவை:
#சொத்துக் கணக்கு (Real account)
#பெயரளவு கணக்கு (Nominal Account)
### சொத்துக் கணக்கு:
ஒரு தனி நிறுவனத்தின் சொத்துக்களை / உடைமைகளைக் குறிக்கும் கணக்கை சொத்துக் கணக்கு என்று குறிப்பிட வேண்டும். 

எடுத்துக்காட்டு: நிறுவனத்தின் மேசைகள் 
### பெயரளவு கணக்கு:
இந்தக் கணக்கிற்கு உருவம் கிடையாது. வணிகச் செயல்பாடுகள் மற்றும் பரிவர்த்தனைகளில் நிகழும் இலாப நட்டங்களைப் பற்றிய கணக்கு. 

எடுத்துக்காட்டு: சம்பளக் கணக்கு

## மேற்கோள்கள்
 

பகுப்பு:கணக்கு பதிவியல்
பீச்சி அணை

**பீச்சி அணை திரிசூர்** என்பது இந்தியாவின் கேரளத்தில் உள்ள திருச்சூர் நகரத்திற்கு வெளியே.  தொலைவில் அமைந்துள்ள ஒரு அணையாகும். இது திருச்சூரை சுற்றியுள்ள கிராமங்களுக்கு நீர்ப்பாசன  திட்டங்களுக்காக கட்டபட்ட அணை ஆகும். அதே சமயத்தில், இது திருச்சூர் நகரத்தின் மக்களின் குடிநீர் தேவையையும் பூர்த்தி செய்கிறது. நீர்ப்பாசன அணையாக செயல்படும் இந்த அணையிலிருந்து,  திருச்சூர் நகரத்திலும் அதைச் சுற்றியுள்ள நெல் வயல்களுக்கும் நீர் சென்றடைகிறது. மணாலி ஆற்றின் குறுக்கே கட்டப்பட்ட இந்த அணை கிட்டத்தட்ட  பரப்பளவைக் கொண்டுள்ளது. பீச்சி-வாழனி வனவிலங்கு சரணாலயத்தின் கரையில் யானைகளைக் காணலாம், இது 1958 ஆம் ஆண்டில்  பரப்பளவில் நிறுவப்பட்டது.

## வரலாறு
இடது|thumb| பீச்சி அணையின் நுழைவு
அப்போதைய  கொச்சி சுதந்திர அரசின் முதல் பிரதம மந்திரியான ஈ. இக்கண்டா வாரியர் (1890-1977) பீச்சி அணையின் கட்டிடக் கலைஞர் ஆவார். திருச்சூரில் பெரும்பான்மையானவர்கள் இந்த அணை கட்டுவதை எதிர்த்தனர். கேரளத்தைச் சேர்ந்த பொறியாளர்கள் இந்த திட்டத்தை எதிர்த்ததால், அணை கட்ட ஆந்திராவிலிருந்து ஓய்வு பெற்ற தலைமை பொறியாளரை அழைத்து வந்தார். அணை 1959 இல் கட்டி முடிக்கப்பட்டது என்றாலும். 1957 அக்டோபர் 4, அன்றே  கேரளத்தின் முதல் ஆளுநரான புர்குல ராமகிருஷ்ண ராவ் அணையைத் திறந்து வைத்தார். 
இடது|thumb| பீச்சி அணையில் இருந்து பீச்சி -வாழனி வனவிலங்கு சரணாலயத்தின் தோற்றம்

### புள்ளிவிவரம்
* இது கேரளத்தின் பழமையான அணைகளில் ஒன்று 
* அணை வகை: கான்கிரீட் நேரான ஈர்ப்பு

## கல்வி
* மெர்சி கான்வென்ட் எல்பி பள்ளி, பீச்சி 
* அரசு எல்பி பள்ளி, பீச்சி 
* அரசு மேல்நிலைப்பள்ளி, பீச்சி

## குறிப்புகள்

பகுப்பு:Coordinates not on Wikidata
பகுப்பு:திருச்சூர் மாவட்டத்திலுள்ள அணைகள்
பீச்சி - வாழனி காட்டுயிர் உய்விடம்

**பீச்சி-வாழனி காட்டுயிர் உய்விடம்** (*Peechi-Vazhani Wildlife Sanctuary*) என்பது தென்னிநிதிய மாநிலமான, கேரளத்தின், திருச்சூர் மாவட்டத்தில், பீச்சியை தலைமையிடமாகக் கொண்டு செயல்படும் ஒரு வனவிலங்கு சரணாலயம் ஆகும். இந்த சரணாலயம் 1958 ஆம் ஆண்டில் சிம்மனி சிம்மோனி காட்டுயிர் உய்விடம் உட்பட பாலப்பிலி- நெல்லியம்பதி காடுகளை உள்ளடக்கியது  மேலும் இது கேரளத்தின் இரண்டாவது பழமையான சரணாலயம் ஆகும்.    

இங்கு சராசரி கோடை வெப்பநிலை  என்றும், குளிர்காலத்தின் சராசரி வெப்பநிலை     என்றும் நிலவுகிறது. 

## குறிப்புகள்

பகுப்பு:கேரளத்தில் உள்ள காட்டுயிர் காப்பகங்கள்
பகுப்பு:Coordinates on Wikidata
பகுப்பு:திருச்சூர் மாவட்டத்திலுள்ள சுற்றுலாத் தலங்கள்
அசோக் கேப்டன்

**அசோக் கேப்டன்** (*Ashok Captain*; பிறப்பு: 4 செப்டம்பர் 1960) இந்திய விலங்கியலாளர் ஆவார். இவர் ஈரிடவாழ்விகள் குறித்த ஆய்வுகளில் ஈடுபட்டவர். இந்தியப் பாம்புகள் குறித்த புத்தகங்களையும் ஆவணங்களையும் எழுதியுள்ளார். இவர் 1977 முதல் 1989 வரை சைக்கிள் பந்தைய போட்டியாளராகவும் இருந்தார். இந்தியாவில் மட்டுமே காணப்படுகிற மர பாம்பிற்கும் (*[[கேப்டனின் மர பாம்பு|சைலோபிசு கேப்டனி]]*- *Xylophis captaini*) வெண்கல மர பாம்பிற்கும் (டென்ட்ரெலாபிசு அசோகி, *Dendrelaphis ashoki*) இவருடைய பெயர் இடப்பட்டுள்ளது.

அசோக் கேப்டனின் படைப்புகள் வருமாறு:
*விட்டேக்கர், ரோமுலஸ்; கேப்டன், அசோக் (2004). இந்தியாவின் பாம்புகள்: கள வழிகாட்டி. சென்னை: டிராகோ புக்ஸ். ப. 495. ஐ.எஸ்.பி.என் 978-81-901873-0-5. பார்த்த நாள் 9 ஜனவரி 2012.

## மேற்கோள்கள்

## மேலும் படிக்க
*சைலோபிசு
*Vogel, Gernot; van Rooijen, Johan (2011). "Contributions to a Review of the "Dendrelaphis pictus" (Gmelin, 1789) Complex (Serpentes: Colubridae) — 3. The Indian Forms, with the Description of a New Species from the Western Ghats". *Journal of Herpetology* **45** (1): 100-110. (*Dendrelaphis ashoki*, new species).

பகுப்பு:1960 பிறப்புகள்
பகுப்பு:வாழும் மக்கள்
பகுப்பு:இந்திய விலங்கியலாளர்கள்
இலங்கையின் 16-வது நாடாளுமன்றம்

**இலங்கையின் 16-வது நாடாளுமன்றம்** (*16th Parliament of Sri Lanka*) அல்லது **இலங்கைக் குடியரசின் 9-வது நாடாளுமன்றம்** என்பது 2020 ஆகத்து 20 இல் நடைபெற்ற இலங்கை நாடாளுமன்றத் தேர்தலின் முடிவுகளின் படி அமைக்கப்பட்ட இலங்கை நாடாளுமன்றம் ஆகும். இதன் முதலாவது அமர்வு 2020 ஆகத்து 20 இல் இடம்பெற்றது. இலங்கை அரசியலமைப்புச் சட்டத்தின் படி நாடாளுமன்றத்தின் ஆயுட்காலம் முதலாவது அமர்வில் இருந்து நான்கரை முதல் ஐந்து ஆண்டுகளாகும்.

## தேர்தல்

■ – இபொமு
■ – ஐமச
■ – ததேகூ
■ – இசுக
■ – ஈமசக
■ – ஏனைய கட்சிகள்

16-வது நாடாளுமன்றத் தேர்தல் 2020 ஆகத்து 5 இல் நடைபெற்றது. மொத்தமுள்ள 225 இடங்களில் ஆளும் இலங்கை பொதுசன முன்னணி 145 இடங்களைக் கைப்பற்றி பெரும் வெற்றி பெற்றது. ஐக்கிய மக்கள் சக்தி 54 இடங்களையும், தமிழ்த் தேசியக் கூட்டமைப்பு 10 இடங்களையும், மக்கள் விடுதலை முன்னணி 3 இடங்களையும் கைப்பற்றின. முக்கிய எதிர்க்கட்சியான ஐக்கிய தேசியக் கட்சி ஒரேயொரு இடத்தை மட்டும் கைப்பற்றி வரலாறு காணாத தோல்வியடைந்தது.

### முடிவுகள்

### தேசிய வாரியாக

## மேற்கோள்கள்

பகுப்பு:இலங்கை நாடாளுமன்றம்
பகுப்பு:2020 இல் இலங்கை
யோசினோரி இமைசுமி

**யோசினோரி இமைசுமி** (*Yoshinori Imaizumi* (今 泉 吉 吉, யோசினோரி இமைசுமி, மார்ச் 11, 1914 - ஏப்ரல் 2, 2007) சப்பானிய விலங்கியல் நிபுணராவர். இவர் 1967 இல் இரியோமோட் என்ற பூனை குறித்து விரிவான தகவல்களை வழங்கியதன் மூலம் நன்கு அறியப்பட்டார். இவர் டோக்கியோவில் உள்ள இயற்கை மற்றும் அறிவியல் அருங்காட்சியகத்தில் விலங்கியல் துறையின் இயக்குநராக இருந்தார்.

## மேற்கோள்கள்

பகுப்பு:சப்பானிய உயிரியலாளர்கள்
பகுப்பு:சப்பானிய விலங்கியலாளர்கள்
பகுப்பு:1914 பிறப்புகள்
பகுப்பு:2007 இறப்புகள்
இலங்கையின் 15-வது நாடாளுமன்றம்

**இலங்கையின் 15-வது நாடாளுமன்றம்** (*15th Parliament of Sri Lanka*) அல்லது **இலங்கைக் குடியரசின் 8-வது நாடாளுமன்றம்** என்பது 2015 ஆகத்து 17 இல் நடைபெற்ற இலங்கை நாடாளுமன்றத் தேர்தலின் முடிவுகளின் படி அமைக்கப்பட்ட இலங்கை நாடாளுமன்றம் ஆகும். இதன் முதலாவது அமர்வு 2015 செப்டம்பர் 1 இடம்பெற்றது. இலங்கை அரசியலமைப்புச் சட்டத்தின் படி நாடாளுமன்றத்தின் ஆயுட்காலம் முதலாவது அமர்வில் இருந்து நான்கரை முதல் ஐந்து ஆண்டுகளாகும்.

## தேர்தல்

15-வது நாடாளுமன்றத்திற்கான தேர்தல் 2015 ஆகத்து 17 இல் நடைபெற்றது. ஐக்கிய தேசியக் கட்சி (ஐதேக) தலைமையிலான ஐக்கிய தேசிய முன்னணி (ஐதேமு) 106 இடங்களைக் கைப்பற்றியது. ஆனாலும் நாடாளுமன்றத்தில் அறுதிப் பெரும்பான்மையைப் பெறவில்லை. ஆளும் ஐக்கிய மக்கள் சுதந்திரக் கூட்டணி (ஐமசுகூ) 95 இடங்களைக் கைப்பற்றியது. இலங்கைத் தமிழரைப் பிரதிநிதித்துவப்படுத்தும் தமிழ்த் தேசியக் கூட்டமைப்பு (ததேகூ) 16 டங்களைக் கைப்பற்றியது. ஏனைய எட்டு இடங்களையும் மக்கள் விடுதலை முன்னணி (6), சிறீலங்கா முஸ்லிம் காங்கிரசு (1), ஈழ மக்கள் ஜனநாயகக் கட்சி (1) எனப் பெற்றன.

### முடிவுகள்

## மேற்கோள்கள்

## மூலங்கள்

* 
* 
* 
* 
* 
* 
* 
* 
* 
* 
* 
* 
* 
* FA
* 


பகுப்பு:இலங்கை நாடாளுமன்றம்
பகுப்பு:2015 இல் இலங்கை
பீட்டர் ஆர். லாஸ்ட்

**பீட்டர் ராபர்ட் லாஸ்ட்**(*Peter Robert Last*) ஆத்திரேலிய மீனியல் ஆய்வாளர் ஆவார். இவர் ஆத்திரேலிய தேசிய மீன் சேகரிப்பின் கண்காணிப்பாளரும், தாசுமேனியா, ஹோபார்ட்டில் உள்ள சி.எஸ்.ஐ.ஆர்.ஓ. கடல் மற்றும் வளிமண்டல ஆராய்ச்சி (சி.எம்.ஏ.ஆர்) நிலையத்தின் மூத்த முதன்மை ஆய்வாளரும் ஆவார். இவர் குறுத்தெலும்பு மீன் நிபுணர் ஆவர். பல புதிய வகை சுறாமீன்கள் குறித்து விவரித்துள்ளார்.

லாஸ்ட், "ஆத்திரேலியாவின் சுறா மற்றும் கதிர் மீன்கள்" (*Sharks and Rays of Australia*) எனும் புத்தகத்தின் இணை எழுத்தாளர் ஆவார். மேலும் இவர் ஆத்திரேலிய ஹேண்ட்மீன்கள் (லோஃபிஃபார்ம்ஸ்: பிராச்சியோனிச்ச்திடே) எனும் புத்தகத்தினை திருத்திய பதிப்பினை எழுதியுள்ளார். இதில் மூன்று புதிய பேரினங்கள், ஒன்பது புதிய இனங்கள் குறித்த விளக்கங்களை இணைத்துள்ளார். இவருக்கு 2009ஆம் ஆண்டில், ஆத்திரேலிய மீன் உயிரியல் சமூகத்தின் மிக உயரிய விருதான கே. ராட்வே ஆலன் விருது வழங்கப்பட்டது.

## மேற்கோள்கள்

பகுப்பு:ஆத்திரேலிய விலங்கியலாளர்கள்
பகுப்பு:மீனியலாளர்கள்
லஸ்ஸி

**லஸ்ஸி** (*lassi*) என்பது இந்தியாவில் தோன்றிய தயிர் அடிப்படையிலான ஒரு பிரபலமான பாரம்பரிய பானமாகும்.  லஸ்ஸி என்பது தயிர், தண்ணீர், மசாலா மற்றும் சில நேரங்களில் பழங்களின் கலவைக் கொண்டு தயாரிக்கப்படும். உப்பு லஸ்ஸி என்பது தூக்கைப் போன்றது.  இனிப்பு மற்றும் மாம்பழ லஸ்ஸிகள் மில்க் ஷேக்குகள் போன்றவை. பாங் லஸ்ஸி என்பது கஞ்சாவுடன் மருந்து வடிவத்தில் அளிக்கப்படுகிறது. *சாஸ்* என்பது மெல்லிய நிலைத்தன்மையின் ஒத்த பானமாகும்.

## வகைகள்

### பாரம்பரிய உப்பு லஸ்ஸி
வலது|thumb|200x200px| ஒரு தெரு லஸ்ஸி கடை
லஸ்ஸியின் பாரம்பரிய உப்பு வடிவம் இந்திய துணைக் கண்டத்தில் அதிகம் காணப்படுகிறது. சேர்க்கப்பட்ட உப்புடன் தண்ணீருடன் தயிரினை கலப்பதன் மூலம் இது தயாரிக்கப்படுகிறது. இதன் விளைவாக பானம் உப்பிட்ட லஸ்ஸி என்று அழைக்கப்படுகிறது. இது தூக் போன்றது. 

### இனிப்பு லஸ்ஸி
இனிப்பு லஸ்ஸி என்பது சர்க்கரை, பன்னீர் அல்லது எலுமிச்சை, இசுட்ராபெரி அல்லது பிற பழச்சாறுகளுடன் சுவைக்கப்படும் லஸ்ஸியின் ஒரு வடிவமாகும். குறிப்பாக விலை அதிகமான குங்குமப்பூ லஸ்ஸிகள் இந்தியாவில் ராஜஸ்தானிலும், குசராத்திலும் மேலும் சிந்துவிலும் சிறப்பானதாகும். மக்கானியா லஸ்ஸி என்பது வெறுமனே வெண்ணெய் கட்டிகளுடன் கூடிய லஸ்ஸி ( மக்கான் என்பது குசராத்தி, உருது, இந்தி, சிந்தி மற்றும் பஞ்சாபி போன்றவற்றில் வெண்ணையைக் குறிக்கும் ஒரு சொல்). இது பொதுவாக கிரீமி மில்க் ஷேக் ஆகும். 

### மாம்பழ லஸ்ஸி
மாம்பழ லஸ்ஸி தயிர், பால் மற்றும் மாம்பழக் கூழ் ஆகியவற்றிலிருந்து தயாரிக்கப்படுகிறது. மேலும் இதில் சர்க்கரை சேர்க்கப்படலாம். தயிர், கிரீம் அல்லது ஐஸ்கிரீமுடன் கலந்த இனிப்பு கேசர் மாம்பழ கூழ் பயன்படுத்தி குளிர்ச்சியாக இது பரிமாறப்படுகிறது. 

### பாங் லஸ்ஸி
வலது|thumb| ஒரு பாங் லஸ்ஸி ( கஞ்சா கலந்த பானம் ) கடை
பாங் லஸ்ஸி என்பது ஒரு கஞ்சா-கலந்த பானமாகும், இது கஞ்சாவின் திரவ வடிவமான பாங்கைக் கொண்டுள்ளது. இது கஞ்சாவின் பிற உண்ணும் வடிவங்களைப் போலவே விளைவுகளைக் கொண்டுள்ளது.  இது இந்தியாவின் பல பகுதிகளில் சட்டபூர்வமானது. மேலும் முக்கியமாக ஹோலியின் போது விற்கப்படுகிறது. பாங் சேர்த்த பக்கோராக்களும் சில நேரங்களில் சாப்பிடப்படுகின்றன. உத்தரப் பிரதேசத்தில் உரிமம் பெற்ற பாங் கடைகள் இருப்பதாக அறியப்படுகிறது. மேலும் இங்கு பல இடங்களில் ஒருவர் பாங் தயாரிப்புகளை வாங்கி பாங் லஸ்ஸி குடிக்கலாம்.  

## சாஸ்
*சாஸ்* என்பது *லஸ்ஸியைப்* போன்ற ஒரு உப்பு கலந்த பானமாகும். ஆனால் *லஸ்ஸியை* விட அதிகமான தண்ணீரைக் கொண்டிருக்கலாம் மற்றும் அதன் நிலைத்தன்மையைக் குறைக்க பாலின் கொழுப்புப் பகுதி அகற்றப் பட்டு வழங்கப்படுகிறது. சுவைக்காக உப்பு, சீரகம் அல்லது புதிய கொத்தமல்லி சேர்க்கப்படுகிறது. சில இடங்களில் இஞ்சி மற்றும் பச்சை மிளகாய் சுவையூட்டலாக சேர்க்கப்படலாம். *சாஸ்* இந்தியாவில் பிரபலமாக உள்ளது. இது உணவு நேரத்தில் அல்லது அதற்குப் பிறகு அருந்தப்படும் ஒரு பொதுவான பானமாகும் . 

## மேலும் காண்க

* குமிஸ் 
## குறிப்புகள்

பகுப்பு:பஞ்சாபி உணவு வகைகள்
பகுப்பு:இந்திய உணவுகள்
புனே மாநகராட்சி

**புணே மாநகராட்சி** (**Pune Municipal Corporation** (**PMC**, மராத்தி: पुणे महानगरपालिका, **Puṇe Mahānagarpālikā**) இந்தியாவின் மகாராட்டிரா மாநிலத்தின்  புனே பெருநகரத்தின் குடிமைப் பணிகளை மேற்கொள்ளும் மாநகராட்சி ஆகும். தற்போது புணே மாநகராட்சி 331.26 சதுர கிலோ மீட்டர் பரப்பளவும்,  3.4 மில்லியன் குடியிருப்பாளர்களையும் கொண்டுள்ளது. 1949 வரை நகராட்சியாக இருந்த புனே, 15 பிப்ரவரி 1950-இல் மாநகராட்சியாக நிலை உயர்த்தப்பட்டது. புணே மாநகராட்சியின் ஆட்சி மன்றக் குழு மேயர் தலைமையில் துணை மேயர் மற்றும் 162 வார்டு உறுப்பினர்களால் ஆனது.  இதன் அன்றாட நிர்வாகம் இந்திய ஆட்சிப் பணி அதிகாரி தலைமையில் அதிகாரிகளால் மேற்கொள்ளப்படுகிறது.

## அதிகார வரம்பு
புணே மாவட்டத்தின் நிர்வாகத் தலைமையிட நகரமான புனே மாநகராட்சியானது, புனே நகர்புற தாலுகாவின் பகுதிகளை உள்ளட்டக்கியது.
புனே மாநகராட்சி காவல் துறை ஆணையாளராக இந்தியக் காவல் பணி அதிகாரி உள்ளார்.

சூலை 2017-இல் புனே நகரத்தைச் சுற்றியுள்ள 8.07 சதுர கிலோ மீட்டர் பரப்பளவு கொண்ட 11 கிராமப்புற பகுதிகளும், 2,78,000 மக்களும் புனே மாந்கராட்சியுடன்  இணைக்கப்பட்டது.   தற்போது புனே மாநகராட்சி 331.26 சதுர கிலோ மீட்டர் பரப்பளவு கொண்டுள்ளது.

## நிர்வாகம்
புனே மாநகராட்சியின் ஆட்சி மன்றக் குழு மேயர் தலைமையிலும், அன்றாட நிர்வாகம் ஆணையாளர் தலைமையிலும் மேற்கொள்ளப்படுகிறது.

## நிர்வாக மண்டலங்கள்
162 வார்டுகள் கொண்ட புனே மாநகராட்சியின் நிர்வாக வசதிக்காக துணை ஆணையாளர் தலைமையில் 5 மண்டலங்களாகப் பிரிக்கப்பட்டுள்ளது. மண்டல அலுவலகத்தின் கீழ் மூன்று வார்டுக் குழு அலுவலகங்கள் உதவி இயக்குனர்கள் தலைமையில் செயல்படும், வார்டுக் குழு அலுவலகம் என்பது ஒன்று அல்லது அதற்கு மேற்ப்பட்ட வார்டுகளைக் கொண்டிருக்கும். 

## இதனையும் காண்க
* புனே பெருநகரப் பகுதிகள்
* பிம்பிரி-சிஞ்ச்வடு மாநகராட்சி
* புனே கண்டோன்மென்ட் 
* தேகு ரோடு கண்டோன்மென்ட்
* கட்கி கண்டோன்மென்ட்

## மேற்கோள்கள்

*Mukta Tilak -Mayor of Pune ]

## வெளி இணைப்புகள்
* புனே மாநகராட்சியின் அதிகாரப்பூர்வ இணையதளம்
* புனே மாநகராட்சியின் வார்டு அலுலகங்களின் முகவரிகள் 
* புனே மாவட்ட ஆட்சியர் அலுவலக இணையதளம்
* Pune Municipal புனே மாநகராட்சியின் முகநூல் பக்கம்

பகுப்பு:புனே
பகுப்பு:புனே மாவட்டம்
பகுப்பு:மகாராட்டிரா மாநில மாநகராட்சிகள்
பிரசாந்த் சோப்ரா

**பிரசாந்த் சோப்ரா** (பிறப்பு: அக்டோபர் 7, 1992) ஓர் துடுப்பாட்ட வீரர் . இவர் 2012 ஆம் ஆண்டு நடைபெற்ற ஐசிசி 19 வயதுக்குட்பட்ட துடுப்பாட்ட உலகக் கோப்பை சாம்பியன் தொடரில் இந்தியா அணியில் விளையாடி இருந்தார். சோப்ரா ரஞ்சி கோப்பையில் இமாச்சல பிரதேச அணியில் விளையாடியுள்ளார். மேலும் ரஞ்சி கோப்பையில் ஒரு பருவத் தொடரில் அதிக ரன்கள் எடுத்த இமாச்சல பிரதேச துடுப்பாட்ட வீரர் என்ற  சாதனையை படைத்துள்ளார்.

## தொழில்
2017 அக்டோபரில் நடந்த  2017–18 ரஞ்சி கோப்பையில், இமாச்சல பிரதேசத்திற்கும் பஞ்சாபிற்கும் இடையிலான போட்டியில் தொடக்க நாள் ஆட்டத்தில் 271 ரன்கள் எடுத்தார் . இது ரஞ்சி கோப்பையில் ஒரே நாளில் அதிக ஓட்டங்களை எடுத்த இரண்டாவது  துடுப்பாட்டக்காரர் என்ற சிறப்பும் மற்றும் இமாச்சலப் பிரதேச அணிக்கிற்காக ஒரு வீரர் அடித்த அதிகபட்ச அதிக ஓட்டங்கள் இதுவே ஆகும்.  இதே தொடரில் சோப்ரா 338 ரன்கள் எடுத்தார். இது ரஞ்சி கோப்பையில் ஒரு துடுப்பாட்டக்காரர் எடுத்த பத்தாவது அதிக மொத்த ஓட்டங்களும் , இமாச்சல பிரதேசத்திற்காக ஒரு துடுப்பாட்டக்காரர் அடித்த முதல் மூன்று சதமாகும்.  2017–18 ரஞ்சி கோப்பையில் இமாச்சலப் பிரதேசத்திற்காக அதிக ரன்கள் எடுத்த துடுப்பாட்டக்காரரான இவர் ஐந்து போட்டிகளில் 581 ஓட்டங்களை எடுத்தார்.

2018 ஜனவரி, 2018 ஐபிஎல் ஏலத்தில் இவரை ராஜஸ்தான் ராயல்ஸ் அணி வாங்கியது. 2018 ஜூலை , 2018–19 துலீப் கோப்பைக்கான  இந்தியா கிரீன் அணியில் இடம் பெற்றிருந்தார்.

2020 ஐபிஎல் ஏலத்திற்கு முன்னதாக இவரை ராஜஸ்தான் ராயல்ஸ் அணியில் இருந்து வெளியே அனுப்பியது.

## குறிப்புகள்

பகுப்பு:இந்தியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1992 பிறப்புகள்
முதுகெலும்பிகளின் தொல்லுயிரியல் (நூல்)

***முதுகெலும்பிகளின் தொல்லுயிரியல்*** (*Vertebrate Paleontology*) என்பது சிகாகோ பல்கலைக்கழக பதிப்பகத்தால் வெளியிடப்பட்ட ஆல்பிரட் ஷெர்வுட் ரோமர் எழுதிய முதுகெலும்புடைய உயிரிகளின் தொல்லுயிரியல் குறித்த உயர்கல்வி நூலாகும். இந்நூலின் மூன்று பதிப்புகள் முறையே 1933, 1945, 1966 ஆகிய ஆண்டுகளில் பதிப்பிக்கப்பட்டன. பல ஆண்டுகளாக இந்நூலே முதுகெலும்பிகளின் அதிகாரப்பூர்வ மேற்கோள் நூலாக விளங்கியது. டி.எஸ். பார்சனாலைத் துணை ஆசிரியராகக் கொண்டு ஒப்பீட்டு உடற்கூறியலை மையமாக்கிய சுருக்கத் தொகுப்பானது 1977ஆம் ஆண்டும் 1985ஆம் ஆண்டும் அச்சிடப்பட்டது. 1988 ஆம் ஆண்டு ராபர்ட் எல். கரோல் எழுதிய முதுகெலும்பிகளின் தொல்லுயிரியல் மற்றும் பரிணாமம் (Vertebrate Paleontology and Evolution) என்ற நூல் ரோமரின் புத்தகத்தை அடிப்படையாகக் கொண்டே எழுதப்பட்டுள்ளது.
ரோமரின் புத்தகம் அழிந்துபோன மற்றும் தற்போதைய முதுகெலும்பு உயிரிகள் குறித்த விரிவான தகவல்களைக் கொண்டுள்ளது. மேலும் பாலூட்டியினை ஒத்த ஊர்வன குறித்துக் குறிப்பாகக் கூறப்பட்டுள்ளது ரோமரின் முக்கிய ஆர்வத்தினை காட்டுவதாக இருக்கின்றது.  புத்தகத்தின் பின்பகுதியில் உள்ள விலங்கின வகைப்பாட்டுப் பட்டியல் சிறப்பிடம் பெறுவதாக உள்ளது. ஏனெனில் இப்புத்தகம் வெளியிடப்பட்ட நேரத்தில் அறியப்பட்ட ஒவ்வொரு விலங்கினத்தினையும் உள்ளடக்கியதோடு, விலங்குகளின் வாழிடம், பாறை அடுக்குகளில் படிந்துள்ள புதைபடிவ விலங்குகளை விவரிப்பதாகவும் உள்ளது.

## மேற்கோள்கள்

பகுப்பு:அறிவியல் நூல்கள்
பகுப்பு:தொல்லுயிரியல்
பிம்பிரி-சிஞ்ச்வடு மாநகராட்சி

**பிம்பிரி சிஞ்ச்வாட் மாநகராட்சி** (**Pimpri Chinchwad Municipal Corporation**) இந்தியாவின் மகாராட்டிரா மாநிலத்தின் புணே மாவட்டத்தில் உள்ள ஹவேலி தாலுகா மற்றும புனே மாநகராட்சியை ஒட்டி அமைந்துள்ளது. இந்த மாநகராட்சி பிம்பிரி-சிஞ்ச்வடு மாநகரத்தின் மேம்பாடு நிர்வாகத்தை மேற்கொள்கிறது.

ஹவேலி தாலுகாவின் பிம்பிரி, சிஞ்ச்வடு, அகுர்தி, வாகட் மற்றும் போசரி போன்ற தொழிற்சாலைப் பகுதிகளைக் கொண்டு, 11 அக்டோபர் 1982-இல்  பிம்பிரி-சிஞ்ச்வடு மாநகராட்சி நிறுவப்பட்டது. இம்மாநகராட்சி 181 சதுர கிலோ மீட்டர் பரப்பளவும், 1.72 மில்லியன் மக்கள்தொகையும் கொண்டது.

## நிர்வாகம்
இம்மாநகராட்சியின் அன்றாட நிர்வாகம் இந்திய ஆட்சிப் பணி அதிகாரியின் தலைமையில் நடைபெறுகிறது. இம்மாநகராட்சி மன்றக் குழு மேயர் மற்றும் துணை மேயர் தலைமையிலான 128 வார்டு உறுப்பினர்களைக் கொண்டது.

## வரலாறு
புனே நகரத்தின் புறநகர்கள் பகுதிகளான பிம்பிரி, சிஞ்ச்வடு, அகுர்தி மற்றும் போசரி பகுதிகளைக் கொண்டு 1970-இல் பிம்பிரி-சிஞ்ச்வடு  நகராட்சி நிறுவப்பட்டது. 11 அக்டோபர் 1982-இல் இந்நகராட்சியின் சாங்கவி, பிம்பிளே குரவ், கசர்வடி, பிம்பளே சௌதாகர், பிம்பிளே நீலக், ரகாதன், தேர்காவ், வாகட் போன்ற சுற்றுப்பகுதிகளைக் கொண்டு பிம்பிரி-சிஞ்ச்வடு மாநகராட்சியாக தரம் உயர்த்தப்பட்டது. 
 1997-இல் போசரி, நிக்டி போன்ற  18 கிராமப்புற பகுதிகள் இம்மாநகராட்சியுடன் இணைக்கப்பட்ட பிறது, இதன் பரப்பளவு 181 சதுர கிலோ மீட்டர் பரப்பளவாக உயர்ந்துள்ளது.

## இதனையும் பார்க்க
* புனே பெருநகரப் பகுதிகள்
* புனே மாநகராட்சி
* புனே கண்டோன்மென்ட் 
* தேகு ரோடு கண்டோன்மென்ட்
* கட்கி கண்டோன்மென்ட்

## மேற்கோள்கள்

## வெளி இணைப்புகள்
*பிம்பிரி-சிஞ்ச்வாட் மாநகராட்சியின் இணையதளம் 
* Geographical Profile of Pimpri-Chichwad Municipal Corporation
*pcmcindia.gov.in

பகுப்பு:புனே மாவட்டம்
 பகுப்பு:புனே மாவட்டத்திலுள்ள ஊர்களும் நகரங்களும்
எஸ். சாதிக்

**முனைவர். எஸ். சாதிக்** (*Dr. S. Sathikh*) (பிறப்பு : 1934) என்பவர் சென்னைப் பல்கலைக்கழகத்தின், முன்னாள் துணை வேந்தர் (26.11.1990-25.11.1993 ) ஆவார்.

## பிறப்பு
திருநெல்வேலி மாவட்டம் - பாளையங்கோட்டை அருகிலுள்ள பர்கிட்மாநகரம் என்ற கிராமத்தில் 1934 இல் பிறந்தார். சாதிக் இரண்டாவது பிள்ளையாக பிறந்தார் இவருக்கு அக்காவும், இரண்டு சகோதர்களும் உள்ளனர்.

## கல்வி
* திருநெல்வேலி மறைமாவட்ட சங்கப்பள்ளியிலும் (T D T A Elementary School ) பின்னர் செயின்ட் ஜான்ஸ் நடுநிலைப்பள்ளியிலும் பள்ளி கல்வியை பயின்றார். 11 ஆம் வகுப்புக்குப் பிறகு (பின்னர் பள்ளி இறுதி), சாதிக் 1952 இல் பாளையம்கோட்டையில் உள்ள செயின்ட் ஜான் கல்லூரி இடைநிலை வகுப்பில் சேர்ந்தார். பள்ளியில் பயிலும்போதே தமிழிலும், ஆங்கிலத்திலும் நல்ல புலமைபெற்றார்.
* 1955 ஆம் ஆண்டில் அண்ணாமலைப் பல்கலைக்கழகத்தில் பொறியியல் பயின்றார். பல்கலைக்கழகத்தில் படித்த நான்காண்டு காலமும் கால்பந்தாட்டத்தில் சிறந்து விளங்கினார்.
* 1963 ஆம் ஆண்டில் இந்தியன் இன்ஸ்டிடியூட் ஆப் சயின்ஸில் சேர்ந்து முதுநிலை பொறியியல் கல்வியை இயந்திர வடிவமைப்பில் பயின்றார்.

## பேராசியராக
சாதிக் 1959-1963 க்கு இடைபட்ட காலத்தில் அண்ணாமலை பல்கலைக்கழகத்தில் பேராசியராக பணியாற்றினார் அவர் படம் வரைதல், ஹைட்ராலிக் இயந்திரங்கள், இயந்திர வடிவமைப்பு ஆகியவற்றைக்கற்றுக் கொடுத்தார். 1965 ஆம் ஆண்டு முதுநிலை பயின்றப்பின் மீண்டும் பேராசியராக அண்ணாமலை
பல்கலைக்கழகத்தில் பணியாற்றினார்

## மேற்கோள்கள்

பகுப்பு:1934 பிறப்புகள்
பகுப்பு:இந்திய முஸ்லிம்கள்
பகுப்பு:திருநெல்வேலி மாவட்ட மக்கள்
ஹபிபுல்லா பெய்க்

**மரு. ஹபிபுல்லா பெய்க்** (*Dr.Habibullah Baig*) என்பவர் இந்திய ஒன்றிய முஸ்லிம் லீக்கட்சியைச் சேர்ந்த, தமிழக அரசியல்வாதி ஆவார். இவர் 1967-68 ஆம் ஆண்டு  சென்னை மேயராக பணியாற்றினார். 

## சென்னை மாநகராட்சி மன்றத் தலைவர்
1967-68 ஆம் ஆண்டில் சென்னை மாநகராட்சியின் மன்றத் தலைவர் ஆனார்.

## சட்டமன்ற உறுப்பினராக
சென்னை மாநிலத்தின் நான்காவது சட்டமன்றத் தேர்தலில் 1967 ஆம் ஆண்டு துறைமுகம் (சட்டமன்றத் தொகுதி)யில் போட்டியிட்டு வெற்றி பெற்றார். மேலும் சட்டமன்ற வணிக ஆலோசனைக்குழுவிலும் இடம்பெற்றிருந்தார்.

## மேற்கோள்கள்

பகுப்பு:சென்னை நகரத்தந்தைகள்
பகுப்பு:இந்திய முஸ்லிம்கள்
பகுப்பு:இந்திய ஒன்றிய முசுலிம் லீக் அரசியல்வாதிகள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழ்நாட்டைச் சேர்ந்த இந்திய ஒன்றிய முசுலிம் லீக் அரசியல்வாதிகள்
வி. எம். சத்திரம்

**வி. எம். சத்திரம்** (V. M. Chatram) அல்லது வி.மு. சத்திரம் என்பது *விசயராகவ முதலியார் சத்திரம்* என்பதாகும். இது தமிழ்நாடு, திருநெல்வேலி மாவட்டத்தில் அமைந்துள்ள வேகமாக வளர்ந்துவரும் நகர்ப்பகுதியாகும். முன்பு கிராம ஊராட்சியாக இருந்த வி. எம். சத்திரம் 1994 சூன் 1 முதல் திருநெல்வேலி மாநகராட்சியின் ஒரு வார்டாக மேம்பாடடைந்தது. வேகமாக நகர்பகுதியாக மாறிவரும், வி. எம். சத்திரத்துடன் இணைந்த/அருகில் உள்ள நகர்களாக வ.வு.சி. நகர், ஸ்ரீனிவாசகம் நகர், ஆதித்தனார் நகர், டி. வி. எஸ் நகர் உள்ளன.

## பள்ளிகள்
வி. எம். சத்திரத்தில் அமைந்துள்ள பள்ளிகள்:
*ஊராட்சி ஒன்றிய தொடக்கப்பள்ளி
*ஆர் சி தொடக்கப் பள்ளி, ஆரோக்கியநாதபுரம்
*ரோசுமேரி மெட்ரிக் மேனிலைப் பள்ளி, 
*ஒயாசிஸ் மெட்ரிக் மேனிலைப் பள்ளி, தூத்துக்குடி சாலை
*தூய ஜோசப் உயர்நிலைப் பள்ளி, ஆரோக்கியநாதபுரம்
*தூய அந்தோணியார் பொதுப் பள்ளி
*ரோசுமேரி பொதுப் பள்ளி
*மார்னிங் ஸ்டார் மழலையர் தொடக்கப்பள்ளி

## வழிபாட்டுத் தலங்கள்
* முப்பிடாதி அம்மன் கோயில்
* தளவாய் மாடசாமி கோவில்
* கரையடி சுடலைக் கோயில்
* தடிவீர சுவாமி கோயில்
* பத்திரகாளி அம்மன் கோயில்
* இராமர் கோயில்
* பிள்ளையார் கோயில்
* ஆர். சி. தேவாலயம்

## பொது நூலகம்
வி. எம். சத்திரத்தில் அரசு பொது நூலகம் ஒன்று செயல்பட்டுவருகிறது. இது இங்குள்ள மாணவர்களுக்கும் இளைஞர்களுக்கும் பெரிதும் உதவியாக உள்ளது. இந்நூலகத்தில் சார்பில் நூல்கள் குறித்து கருத்தரங்கம், விவாதங்கள் உள்ளிட்ட நிகழ்வுகளும் நடத்தப்படுகின்றன.

## வங்கிகள்
* தமிழ்நாடு கிராம வங்கி
* இந்தியன் வங்கி (கே. டி. சி. நகர்)

### தானியங்கி பணம் வழங்கும் மையம் (ஏடிஎம்)
* இந்தியன் வங்கி
* தமிழ்நாடு மெகண்டைல் வங்கி
* ஸ்டேட் பாங்க் ஆப் இந்தியா

## குளங்கள்
வி. எம். சத்திரத்தின் நீராதரங்களாக நொச்சிக்குளம், மூர்த்திநயினார்குளம், பீர்க்கன்குளம் உள்ளன. இந்த குளங்கள் மூலம் சுமார் 40 ஏக்கர் விவசாய நிலங்கள் நீர்பாசன வசதி பெறுகின்றன. இங்கு கத்தரி, வெண்டை, தடியங்காய் உள்ளிட்டப் பூம்பயிர்களும், நெல், வாழை முதலிய பயிர்களும் பயிரிடப்படுகின்றன. 

## திடக்கழிவு மேலாண்மை

திருநெல்வேலி மாநகரப் பகுதியில் செயல்படுத்தப்படும் திட்டமான குப்பைகளை வீடுகளிலே உரமாக்கும் திட்டம் முதன் முதலாக வி. எம். சத்திரம் பகுதிகளில் அறிமுகப்படுத்தப்பட்டுள்ளது. இத்திட்டத்தின் படி இப்பகுதியில் சுமார் 150 வீடுகளில் 5 அடி உயரமுள்ள பி.வி.சி குழாய் வீடுகளின் அருகில் புதைத்துவைக்கப்பட்டு, அதனுள் வீடுகளில் சேகரிக்கப்படும் கரிமக் கழிவுகளை நிரப்ப பரிந்துரைக்கப்பட்டுள்ளது. இவ்வாறு இடப்படும் குப்பைகள் 45 நாட்களில் இயற்கை உரமாக மாறிவிடும்.

## குறுங்காடுகள்
வி.எம் சத்திரத்திலுள்ள மூர்த்திநயினார் குளம் அருகில் சுமார் 2000 சதுர அடி பரப்பில் குறுங்காடு ஒன்று உருவாக்கப்பட்டுள்ளது. மியாவாக்கி வகையைச் சார்ந்த இந்த குறுங்காட்டில் சுமார் 120 வகையான மரக்கன்றுகள் நடப்பட்டுள்ளன.இது வி.மு.சத்திரம் மேம்பாட்டு அமைப்பு என்ற தன்னார்வ தொண்டு அமைப்பின் மூலம் உருவாக்கப்பட்டது என்பது குறிப்பிடத்தக்கது.

## மேற்கோள்கள்

பகுப்பு:திருநெல்வேலி மாநகராட்சிப் பகுதிகள்
திருச்சூர் விலங்கு காட்சியகம்

வலது|thumb| மிருகக்காட்சிசாலை வளாகத்திற்குள் மாநில அருங்காட்சியக கட்டிடம்
வலது|thumb| மிருகக்காட்சிசாலை வளாகத்திற்குள் அரசு அருங்காட்சியகம் முன் உள்ள போர் நினைவுச்சின்னம்
**திருச்சூர் மிருகக்காட்சிசாலை** (*Thrissur Zoo*) அல்லது மாநில அருங்காட்சியகம் மற்றும் உயிரியல் பூங்கா, திருச்சூர் (முன்னர் **திருச்சூர் உயிரியல் பூங்கா** ) என்பது    பரப்பளவில் 1885 ஆம் ஆண்டு திறக்கபட்ட ஒரு உயிரியல் பூங்காவாகும். இது இந்தியாவின், கேரளத்தின், திருச்சூர் நகரத்தின் மையத்தில் செம்புகாவு என்ற சிறிய பகுதியில் திறக்கப்பட்டது. இது நாட்டின் பழமையான உயிரியல் பூங்காக்களில் ஒன்றாகும். இங்கு பல வகையான விலங்குகள், ஊர்வன, பறவைகள் போன்றவை உள்ளன. இந்த விலங்குகாட்சிசாலையுடன் இணைந்து ஒரு இயற்கை வரலாற்று அருங்காட்சியகமும், பிராந்தியத்தின் சமூக மற்றும் கலாச்சார பாரம்பரியத்தை வெளிப்படுத்தும் ஒரு கலை அருங்காட்சியகமும்  உள்ளடக்கியதாக உள்ளது. திருச்சூர் உயிரியல் பூங்காவானதுதிருச்சூர் நகர மையத்திலிருந்து 2 கிலோமீட்டர் (1.2 மைல்) தொலைவில் உள்ளது. இது வார நாட்களில் திங்கள் கிழமைகளைத் தவிர்த்து காலை 10:00 மணி முதல் மாலை 5:15 மணி வரை திறந்திருக்கும். கேரள மாநிலத்தில் உள்ள இரண்டு விலங்கியல் பூங்காக்களில் இதுவும் ஒன்றாக இருப்பதால், இது பல பார்வையாளர்களை ஈர்ப்பதாக உள்ளது. ஒளிப்படம் மற்றும் காணொளி கருவிகளானது  சிறிய கட்டணத்துடன் உள்ளே கொண்டுசெல்ல அனுமதிக்கப்படுகின்றது. 

## காட்சிகல்கள்
விலங்குகாட்சிசாலையில் ஒரு விலங்கியல் தோட்டம், தாவரவியல் பூங்கா, கலை அருங்காட்சியகம், இயற்கை வரலாற்று அருங்காட்சியகம் ஆகியவை உள்ளன. 

## விலங்குகள்
திருச்சூர் உயிரியல் பூங்காவில் புலிகள், மான்கள், சிங்கங்கள், தேன் கரடிகள், குரங்குகள், நீர்யானைகள், ஒட்டகங்கள், நாகங்கள், கட்டுவிரியன்கள், விரியன்கள், சாரைப்பாம்புகள், இளஞ்சிவப்பு பூநாரைகள், வடகிழக்கு மலைகளின் கயால், சோலைமந்தி ஆகியவை உள்ளன. பாம்புகளுக்காக ஒரு தனிக் கட்டிடமும் உள்ளது. 

## பறவைகள்
இங்கு  மயில், கூழைக்கடா, கிளி, இருவாய்ச்சி  கொக்கு போன்ற பல்வேறு வகையான பறவைகள் உள்ளன. 

## ஓய்வு இடங்கள்
கம்பீரமான இருக்கைகளுடன் கூடிய இரண்டு அழகான இடங்கள் மூத்த குடிமக்களுக்கு ஏற்பாடு செய்யப்பட்டுள்ளன, அவர்கள் பிள்ளைகள் மற்றும் பேரக்குழந்தைகளுடன் அமர்ந்து ஓய்வெடுத்து விலங்குகாட்சிசாலையின் காட்சிகளை கண்டு களிக்கலாம். 

## எதிர்காலம்
அருகிலுள்ள புத்தூரில் மிருகக்காட்சிசாலைக்கான கட்டிடங்கள் கட்டப்பட்டு வருகிறது. இதனால் மிருகக்காட்சிசாலையின் அளவானது தற்போதைய  ) என்பதிலிருந்து     வரை   விரிவாக்கம் அடையும். புதிய மிருகக்காட்சிசாலையானது பீச்சி அணை, கேரள வன ஆராய்ச்சி நிறுவனம், கேரள வேளாண் பல்கலைக்கழக வனவியல் கல்லூரி மற்றும் கால்நடை மற்றும் விலங்கு அறிவியல் கல்லூரிக்கு அருகில் இருக்கும்.  

## படக்காட்சியகம்

படிமம்:Thrissur Zoo.jpg|சுவரோவியங்கள் 
படிமம்:Lion Thrissur Zoo2.JPG|ஆசிய சிங்கம் 
படிமம்:Pelican in thrissur zoo.jpg|இளஞ்சிவப்பு பூநாரை
படிமம்:Purple Heron Thrissur.JPG|ஊதா ஹெரான் 
படிமம்:Porcupine Thrissur zoo.JPG|முள்ளம்பன்றி 
படிமம்:Indian peafowl Thrissur zoo.JPG|இந்திய மயில் 


## குறிப்புகள்

## வெளி இணைப்புகள்

* இதன் அதிகாரப்பூர்வ வலைத்தளம்: "மத்திய உயிரியல் பூங்கா ஆணையம்" (CZA), இந்திய அரசு 

பகுப்பு:Coordinates on Wikidata
பகுப்பு:திருச்சூர் மாவட்டத்திலுள்ள சுற்றுலாத் தலங்கள்
பகுப்பு:கேரளத்திலுள்ள உயிரியல் பூங்காக்கள்
ம. இராமேசுவரன்

**மருதபாண்டி இராமேசுவரன்** (*Marudapandy Rameshwaran*, பிறப்பு: 26 திசம்பர் 1976) இலங்கையின் மலையகத் தமிழ் அரசியல்வாதி ஆவார்.

இராமேசுவரன் 1976 திசம்பர் 26 இல் பிறந்தார். இவர் இலங்கை தொழிலாளர் காங்கிரஸ் கட்சியின் பொருளாளராகவும், துணைத் தலைவராகவும் இருந்தவர். இவர் 2009, 2013 மத்திய மாகாணசபைத் தேர்தல்களில் போட்டியிட்டு மாகாணசபை உறுப்பினராக இருந்தார். அத்துடன் மத்திய மாகாணசபையில் பல அமைச்சரவைப் பொறுப்புகளிலும் இருந்துள்ளார். இவர் 2017 திசம்பரில் மசுக்கெலியாவில் தொழிலாளர் தேசிய சங்க ஆதரவாளர் ஒருவரைத் தாக்கியதாக குற்றஞ்சாட்டப்பட்டுக் கைது செய்யப்பட்டு பின்னர் பிணையில் விடுவிக்கப்பட்டார்.

இராமேசுவரன் 2020 நாடாளுமன்றத் தேர்தலில் இலங்கை தொழிலாளர் காங்கிரஸ் கட்சியின் சார்பில் இலங்கை பொதுசன முன்னணியின் வேட்பாளராக நுவரெலியா மாவட்டத்தில் போட்டியிட்டு நாடாளுமன்றத்திற்கு முதல் தடவையாகத் தேர்ந்தெடுக்கப்பட்டார்.

## மேற்கோள்கள்

பகுப்பு:1976 பிறப்புகள்
பகுப்பு:இலங்கைத் தொழிலாளர் காங்கிரஸ் அரசியல்வாதிகள்
பகுப்பு:இலங்கை மலையகத் தமிழ் அரசியல்வாதிகள்
பகுப்பு:வாழும் மக்கள்
பகுப்பு:இலங்கையின் 16வது நாடாளுமன்ற உறுப்பினர்கள்
பகுப்பு:இலங்கை இந்துக்கள்
பகுப்பு:இலங்கை பொதுசன முன்னணி அரசியல்வாதிகள்
பகுப்பு:ஐக்கிய மக்கள் சுதந்திரக் கூட்டணி அரசியல்வாதிகள்
பகுப்பு:இலங்கை மாகாண சபை அமைச்சர்கள்
பகுப்பு:மத்திய மாகாண சபை உறுப்பினர்கள்
பகுப்பு:நுவரெலியா மாவட்ட நபர்கள்
விலங்ஙன் குன்று

**விலங்ஙன் குன்று** (மலையாளம்:  വിലങന്‍ കുന്നു) என்பது இந்தியாவின், கேரள மாநிலத்தின், திருச்சூர் நகரத்திற்கு அருகிலுள்ள ஆதாத் பஞ்சாயத்தில் அமைந்துள்ள ஒரு குன்றாகும். இந்த குன்றின் மேலிருந்து  திருச்சூர் நகரம் மற்றும் திருச்சூரை ஒட்டிய வயல்வெளிகளை கண்டு களிக்கலாம். இந்த குன்றை திருச்சூர் நகரத்தின் *ஆக்சிசன் ஜாடி* என்று குறிப்பிடப்படுகிறது. 'விலங்ஙன் குன்னு' என்று மலையாளத்தில் அழைக்கப்படும் இந்தக் குனிறின் பெயரானது ஒரு பிழையான பெயர், ஏனெனில் 'விலங்ஙன்' என்றாலே மலை என்று பொருள். 'விலங்ஙன்' என்ற சொல்லுக்கு அடுத்து 'குன்னு' என்ற சொல்லை சேர்க்க வேண்டிய அவசியமில்லை. இது முதனிலைத் திராவிட மொழியிலிருந்து பெறப்பட்ட ஒரு பண்டைய மலையாள சொல் ஆகும். 1970 கள் வரை 'குன்னு' என்ற சொல்லை வருவாய்த் துறை அதிகாரிகளும், உள்ளூர்வாசிகளும் பயன்படுத்தவில்லை. இது அண்மைகால சேர்த்தலாகும். தமிழிலும் 'விலங்ஙன்' என்றால் மலை என்பதாகும்.       

## நிலவியல்
விலங்ஙன் 8 கிலோமீட்டர் சுற்றளவு கொண்ட ஒரு செம்புரைக்கல் குன்றாகும். குனிறின் மேற்புறம் உள்ள சுமார் 5 ஏக்கர் பகுதியானது கடல் மட்டத்திலிருந்து  80 மீட்டர் உயரம் கொண்டது. இந்த குன்று முன்பு ஒரு இராணுவ தளமாகவும்,  இரண்டாம் உலகப் போரின்போது ஒரு கண்காணிப்பு முகாமாகவும் இருந்தது.   

## வசதிகள்
இந்த மலையில் திறந்தவெளி திரையரங்கம், குழந்தைகள் பூங்கா, குடும்பஸ்ரீ உணவகம், விலங்ஙன் மலையேறு சங்கம், அசோகவனம் சமிதி ஆகியவை உள்ளன. மலையில் கேரள சுற்றுலாத்துறை  மற்றும் உஷாதி ஆகியவற்றுடன் இணைந்து விலங்ஙன் மலையேற்ற சங்கத்தாலும், அசோகவனம் சமிதியாலும் பராமரிக்கப்படும் அசோகவனம் என்ற மூலிகைத் தோட்டம் உள்ளது. அமலா மருத்துவமனைக்கு அருகிலுள்ள நெடுஞ்சாலையில் இருந்து மலையின் உச்சியில் செல்லும் பாதை தொடங்குகிறது.  இந்த மலை காலை 07.00 மணி முதல் மாலை 07.00 மணி வரை திறந்திருக்கும்.   
thumb| விலங்ஙன் குன்றில்  ஒரு கலை வேலைப்பாடு
வலது|thumb| குழந்தைகள் பூங்கா

## குறிப்புகள்

பகுப்பு:திருச்சூர் மாவட்டத்திலுள்ள சுற்றுலாத் தலங்கள்
சிவம் சவுத்ரி

**சிவம் சவுத்ரி** (பிறப்பு 4 ஆகஸ்ட் 1997) உத்தரபிரதேசத அணிக்காக விளையாடும் ஓர் இந்திய முதல் தர துடுப்பாட்ட வீரர். இவர்  2015, பிப்ரவரி 6, அன்று 2014–15 ரஞ்சி கோப்பையில் உத்தரபிரதேசத்திற்காக அணிக்காக களமிறங்கியதன் மூலம்  முதல் தர துடுப்பாட்டத்தில் அறிமுகமானார். 2017, பிப்ரவரி 5, அன்று 2016–17 மாநிலங்களுக்கிடையே நடைப்பெறும்  இருபது -20 போட்டியில் உத்தரபிரதேசத்திற்காக களமிறங்கியதன் மூலம்  இருபதுக்கு 20 போட்டியில் அறிமுகமானார். 2017, மார்ச் 1, அன்று 2016–17 விஜய் ஹசாரே கோப்பையில் உத்தரபிரதேசத்திற்காக விளையாடியதன் மூலம் தனது பட்டியல் ஏ தரவரிசை போட்டியில் அறிமுகமானார்.

## குறிப்புகள்

பகுப்பு:இந்தியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1997 பிறப்புகள்